CELEX: 22019D1045
Language: el
Date: 2017-09-22 00:00:00
Title: Απόφαση της Μεικτής Επιτροπής του ΕΟΧ αριθ. 157/2017, της 22ας Σεπτεμβρίου 2017, για την τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ [2019/1045]

27.6.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 174/11
               
            
         ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ
         αριθ. 157/2017
         της 22ας Σεπτεμβρίου 2017
         για την τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ [2019/1045]
         Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
         Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «η συμφωνία για τον ΕΟΧ»), και ιδίως το άρθρο 98,
         Εκτιμώντας τα ακόλουθα:
         
                     (1)
                  
                  
                     Ο εκτελεστικός κανονισμός (ΕΕ) 2016/1842 της Επιτροπής, της 14ης Οκτωβρίου 2016, για την τροποποίηση του κανονισμού (ΕΚ) αριθ. 1235/2008 όσον αφορά τα πιστοποιητικά ελέγχου που αποστέλλονται με ηλεκτρονικά μέσα για εισαγόμενα βιολογικά προϊόντα και για κάποια άλλα στοιχεία, και του κανονισμού (ΕΚ) αριθ. 889/2008 όσον αφορά τις απαιτήσεις για συντηρημένα ή μεταποιημένα βιολογικά προϊόντα και τη διαβίβαση πληροφοριών (1) πρέπει να ενσωματωθεί στη συμφωνία για τον ΕΟΧ.
                  
               
                     (2)
                  
                  
                     Η παρούσα απόφαση αφορά νομοθεσία σχετικά με είδη διατροφής. Η νομοθεσία σχετικά με τα είδη διατροφής δεν εφαρμόζεται στο Λιχτενστάιν στον βαθμό που η εφαρμογή της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με το εμπόριο γεωργικών προϊόντων επεκτείνεται στο Λιχτενστάιν, όπως διευκρινίζεται στην εισαγωγή του κεφαλαίου ΧΙΙ του παραρτήματος II της συμφωνίας για τον ΕΟΧ. Ως εκ τούτου, η παρούσα απόφαση δεν εφαρμόζεται στο Λιχτενστάιν.
                  
               
                     (3)
                  
                  
                     Το παράρτημα II της συμφωνίας για τον ΕΟΧ θα πρέπει, επομένως, να τροποποιηθεί αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Το κεφάλαιο XII του παραρτήματος II της συμφωνίας για τον ΕΟΧ τροποποιείται ως εξής:
            
                        1.
                     
                     
                        Στο σημείο 54βα [κανονισμός (ΕΚ) αριθ. 889/2008 της Επιτροπής] προστίθεται η ακόλουθη περίπτωση:
                        
                                    «—
                                 
                                 
                                    
                                       32016 R 1842: Εκτελεστικός κανονισμός (ΕΕ) 2016/1842 της Επιτροπής της 14ης Οκτωβρίου 2016 (ΕΕ L 282 της 19.10.2016, σ. 19).»
                                 
                              
                  
                        2.
                     
                     
                        Στο σημείο 54ββ [κανονισμός (ΕΚ) αριθ. 1235/2008 της Επιτροπής] προστίθεται η ακόλουθη περίπτωση:
                        
                                    «—
                                 
                                 
                                    
                                       32016 R 1842: Εκτελεστικός κανονισμός (ΕΕ) 2016/1842 της Επιτροπής της 14ης Οκτωβρίου 2016 (ΕΕ L 282 της 19.10.2016, σ. 19).»
                                 
                              
                  
                        3.
                     
                     
                        Το κείμενο προσαρμογής του σημείου 54ββ (κανονισμός (ΕΚ) αριθ. 1235/2008 της Επιτροπής) επαναριθμείται ως α).
                     
                  
                        4.
                     
                     
                        Στο σημείο 54ββ [κανονισμός (ΕΚ) αριθ. 1235/2008 της Επιτροπής] προστίθενται τα παρακάτω:
                        
                                    «β)
                                 
                                 
                                    Στο άρθρο 13 παράγραφος 1 στοιχείο γ), στο άρθρο 13β και στο άρθρο 14 παράγραφος 1, μετά την παραπομπή στον κανονισμό (ΕΕ) αριθ. 952/2013 προστίθενται οι λέξεις “ή στις τελωνειακές διαδικασίες της Νορβηγίας και της Ισλανδίας”.
                                 
                              
                                    γ)
                                 
                                 
                                    Στο άρθρο 14 παράγραφος 2, μετά την αναφορά στον κανονισμό (ΕΟΚ) αριθ. 2913/92 προστίθενται οι λέξεις “ή στις τελωνειακές διαδικασίες της Νορβηγίας και της Ισλανδίας”.
                                 
                              
                                    δ)
                                 
                                 
                                    Στα πιστοποιητικά ελέγχου του παραρτήματος V και του παραρτήματος VI, δεν απαιτείται η χρήση των αριθμών αναγνώρισης EORI από τη Νορβηγία και την Ισλανδία.»
                                 
                              
                  
         
            Άρθρο 2
            Τα κείμενα του εκτελεστικού κανονισμού (ΕΕ) 2016/1842 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
         
         
            Άρθρο 3
            Η παρούσα απόφαση αρχίζει να ισχύει στις 23 Σεπτεμβρίου 2017, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (*1).
         
         
            Άρθρο 4
            Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
         
         
            Βρυξέλλες, 22 Σεπτεμβρίου 2017.
            
               
                  Για τη Μεικτή Επιτροπή του ΕΟΧ
               
               
                  Η Πρόεδρος
               
               Sabine MONAUNI
            
         
         
            (1)  ΕΕ L 282 της 19.10.2016, σ. 19.
         
            (*1)  Δεν έχουν αναφερθεί συνταγματικές απαιτήσεις.